คินดะอิจิ กับคดีฆาตกรรมปริศนา
ลำดับชื่อชุดหนังสือการ์ตูน
ชุดไฟล์ (File) (2535–2540, 27 เล่ม) ชุดแฟ้มคดีพิศวง (2540–2543, 6 เล่ม) ชุดเคส (Case) (2541–2544, 10 เล่ม) ชุดไฟล์ใหม่ (2547–2554, 14 เล่ม) ชุดครบรอบ 20 ปี (2555–2556, 5 เล่ม) ชุดรีเทิร์น (R) (2556–ปัจจุบัน, 13 เล่ม)
Anime filmคดีพิศวง Phantom of The Opera Operazakan - Aratanaru Satsujin</i>Directedbyไดซุเกะ นิชีโอะWrittenbyมิชิรุ ซึมาดะMusicbyคาโอรุ วาดะStudioโตเอแอนิเมชันReleasedญี่ปุ่น: 14 ธันวาคม 2539 ไทย: 14 เมษายน 2549 (โมเดิร์นไนน์ทีวี)Runtime94 นาที[1]
Anime filmฆาตกรรมหมู่ในมหาสมุทร Satsuriku no Deep Blue</i>StudioโตเอแอนิเมชันReleasedญี่ปุ่น: 21 สิงหาคม 2542 ไทย: 12 พฤษภาคม 2549 (โมเดิร์นไนน์ทีวี)Runtime91 นาที[2]
คินดะอิจิ กับคดีฆาตกรรมปริศนา () เป็นการ์ตูนญี่ปุ่น แนวสืบสวนสอบสวน เรื่องโดย โยซาบุโร่ คานาริ และเซย์มารุ อามางิ ภาพโดย ฟุมิยะ ซาโต้ ตีพิมพ์ในประเทศญี่ปุ่นโดยสำนักพิมพ์โคดันฉะ ตีพิมพ์ในประเทศไทยโดยสำนักพิมพ์วิบูลย์กิจ แปลโดยยูตะ, บี, ชิริว และกาญจนี ต่อมาถูกนำมาสร้างเป็นแอนิเมชันโดยโตเอแอนิเมชัน ในปีพ.ศ. 2540 - 2543 และกลับมาออกอากาศใหม่อีกครั้งในภาครีเทิร์น ในปี พ.ศ. 2557 - ปัจจุบัน
ในประเทศญี่ปุ่น คินดะอิจิ กับคดีฆาตกรรมปริศนาลงตีพิมพ์เป็นตอน ๆ ในนิตยสาร โชเน็นแม็กกาซีน ของสำนักพิมพ์โคดันฉะ ตั้งแต่ปีพ.ศ. 2535 และตีพิมพ์รวมเล่มออกจำหน่ายจนถึงตอนนี้เป็นจำนวน 52 เล่ม แบ่งเป็นฉบับ "ไฟล์" 27 เล่ม 19 คดี ฉบับ "เคส" 10 เล่ม 7 คดี ฉบับ "ชุดแฟ้มคดีพิศวง" 6 เล่ม 17 คดี ฉบับ "ชุดสารวัตรอาเคจิ" 2 เล่ม 7 คดี และฉบับ "ชุดไฟล์ฉบับใหม่" 14 เล่ม 8 คดี "ชุดคดีฉลองครบรอบ 20 ปี" 5 เล่ม 3 คดี และฉบับล่าสุด "อาร์" ซึ่งในขณะนี้ 10 เล่ม 8 คดี สำหรับประเทศไทยผู้ได้รับลิขสิทธิ์ในการตีพิมพ์คือสำนักพิมพ์วิบูลย์กิจ เริ่มแรกตีพิมพ์เป็นรายสัปดาห์ในนิตยสาร KC WEEKLY ภายหลังเปลี่ยนเป็นรายสะดวก ตีพิมพ์รวมเล่มออกจำหน่ายแล้ว 75 เล่ม และปัจจุบันสามารถหาอ่านแบบหนังสืออิเล็กทรอนิกส์ (อีบุ๊ค) อย่างถูกกฎหมายผ่านเว็บไซต์ของวิบูลย์กิจ[3] ทั้งแบบรวมเล่ม และตอนรายสัปดาห์
คินดะอิจิ กับคดีฆาตกรรมปริศนาถูกดัดแปลงเป็นการ์ตูนโทรทัศน์ภาคแรก 148 ตอน ในปี พ.ศ. 2540-พ.ศ. 2543 และกลับมาออกอากาศอีกครั้งในปี พ.ศ. 2557 หลังผ่านไป 14 ปี ในชื่อภาครีเทิร์น ซึ่งปัจจุบันออกอากาศไปแล้ว 47 ตอน นอกจากนี้ยังถูกดัดแปลงเป็นภาพยนตร์การ์ตูนในปี พ.ศ. 2539 คดีพิศวง Phantom of The Opera และพ.ศ. 2542 ฆาตกรรมหมู่ในมหาสมุทร
นอกจากนี้ยังถูกดัดแปลงเป็นละครชุดถึง 4 เวอร์ชัน คือ พ.ศ. 2538, 2539, 2544 และ2557 และเป็นภาพยนตร์พิเศษทางโทรทัศน์ ในปี พ.ศ. 2548, 2556 และ 2557 นอกจากนี้ยังเคยเป็นภาพยนตร์คือ คดีฆาตกรรมนางเงือกเมืองเซี่ยงไฮ้ (พ.ศ. 2540)
คดีในคินดะอิจิ กับคดีฆาตกรรมปริศนา ส่วนใหญ่ดำเนินเรื่องตามรอยวรรณกรรมตระกูลรหัสคดีประเภท whodunnit (ใครเป็นคนทำ), puzzle (ปริศนา) และ cozy (รหัสคดีบุ๋น) กล่าวคือ มีการฆาตกรรม มีปริศนาระหว่างผู้เขียนและผู้อ่าน และมักเกี่ยวพันกับเรื่องราวเหนือธรรมชาติ ส่วนมาเดินตามขนบนิยายของ อกาธา คริสตี้, กัสตง เลอรู, เอส. เอส. แวนไดน์ และจอห์น ดิกสัน คารร์ มีการใช้อุบายแบบ locked room murder (ฆาตกรรมในห้องปิดตาย) อยู่บ่อยครั้ง ในขณะที่ฆาตกรในเรื่องก่อการฆาตกรรมอย่างเลือดเย็นและเหี้ยมโหด มักพบว่าสาเหตุเบื้องหลังการฆาตกรรมบ่อยครั้งเกิดจากการสูญเสียอย่างร้ายกาจที่เกิดกับฆาตกร ที่หลายครั้งทำให้ผู้อ่านสะเทือนใจไปกับฆาตกรมากกว่าผู้ถูกฆาตกรรมเสียอีก ด้วยความยอดเยี่ยมของโครงเรื่อง ทำให้นักวิจารณ์ส่วนใหญ่ ถือว่า คินดะอิจิ กับคดีฆาตกรรมปริศนา เป็นการ์ตูนแนวสืบสวนที่ดีที่สุดในญี่ปุ่น และ ในโลกปัจจุบัน
คินดะอิจิ ฮาจิเมะ ตัวละครหลักของเรื่อง เป็นหลานชายของคินดะอิจิ โคสุเกะ ผู้มีศักดิ์เป็นปู่ ยอดนักสืบชื่อดังในอดีต คินดะอิจิชื่นชอบและมีความสามารถในด้านการสืบสวนสอบสวนเป็นอย่างมาก โดยยืดเอาคินดะอิจิ โคสุเกะ เป็นต้นแบบ มีเพื่อนสนิทในวัยเด็กและเพื่อนร่วมชั้นคือ นานาเสะ มิยูกิ ที่ติดตามคินดะอิจิไปพบกับเรื่องราวคดีฆาตกรรมหลายต่อหลายครั้ง คินดะอิจิถูกมิยูกิ บังคับให้มาเป็นเพื่อนซ้อมละครเรื่อง The Phantom of the Opera ที่โรงละครโอเปร่าที่โรงแรมที่ตั้งอยู่บนเกาะโดดเดี่ยว
ต่อมาภายหลังเกิดคดีฆาตกรรมขึ้น ณ สถานที่แห่งนี้ถือเป็นจุดเริ่มต้นของการเป็นนักสืบของคินดะอิจิและได้พบกับสารวัติอาเคจิและผู้หมวดเคนโมจิครั้งแรก หลายต่อหลายครั้งที่เกิดคดีฆาตกรรม คินดะอิจิและมิยูกิจะร่วมอยู่ในเหตุการณ์ด้วยเสมอ ทั้งสารวัตรอาเคจิและหมวดเคนโมจิ ต่างยอมรับในฝีมือด้านการสืบสวนของคินดะอิจิที่ไม่ทิ้งเชื้อสายจากคินดะอิจิ โคสุเกะ ที่ช่วยสามารถคลี่คลายคดีที่เกิดขึ้นได้สำเร็จ
ไหวพริบปฏิภาณ สติปัญญาอันเฉียบแหลมที่สามารถมองทะลุถึงแผนการฆาตกรรมของคนร้าย ทำให้คินดะอิจิมีชื่อเสียงในแวดวงตำรวจ และสะดุดตาของนักอาชญากรรมตัวร้ายอย่าง ทากาโต้ โยจิอิ หรือ "นักมายากลจากนรก" ผู้อยู่เบื้องหลังการก่อคดีอาชญากรรมที่เต็มไปด้วยความสวยงาม คินดะอิจิถูกทากาโต้ใช้แผนซ้อนแผนและมายากล หลอกจนหัวปั่นและก่อคดีฆาตกรรมได้สำเร็จ และกลายเป็นศัตรูคู่ปรับในการไขคดีปริศนาฆาตกรรมหลายต่อหลายครั้ง
คินดะอิจิ ฮาจิเมะ (金田一 一)เด็กนักเรียนชั้นมัธยมปลาย เรียนอยู่โรงเรียนฟุโด หลานชายของยอดนักสืบชื่อดัง คินดะอิจิ โคสุเกะ คินดะอิจิมีความสามารถในด้านการสืบสวนสอบสวน ไขปมปริศนา พิจารณาร่องรอยในสถานที่เกิดเหตุการฆาตกรรมได้อย่างดีเยี่ยม นิสัยซุ่มซ่าม เจ้าชู้และทะลึ่ง มีเพื่อนสนิทในวัยเด็กคือนานาเสะ มิยูกิ คิดะอิจิก็แอบชอบแต่ไม่เปิดเผย ที่คอยช่วยเหลือคินดะอิจิยามมีปัญหา และเป็นกำลังใจสำคัญแก่คินดะอิจิในการไขคดีฆาตกรรม ในภาคอนิเมะคินดะอิจิ ได้เปิดเผยว่าเขามีความสามารถในการเล่นกีฬาปิงปอง
นานาเสะ มิยูกิ (七瀬 美雪)เกิดวันที่ 24 พฤศจิกายน (ภาคอนิเมะ คดีฆาตกรรมบนจอภาพสีเงิน)เพื่อนในวัยเด็กของคินดะอิจิ นิสัยร่าเริง แอบชอบคินดะอิจิแต่ไม่เปิดเผย เรียนเก่งและคอยดูแลช่วยเหลือคินดะอิจิในหลาย ๆ เรื่อง มิยูกิมักติดตามคินดะอิจิไปทุก ๆ ที่และมักพบเห็นเหตุการณ์ฆาตกรรมด้วยกันบ่อยครั้ง หลายครั้งฆาตกรจ้องจะเล่นงานมิยูกิเพราะเป็นจุดอ่อนที่สามารถเอาชนะคินดะอิจิได้ เพราะมิยูกิพูดบางสิ่งที่เกี่ยวข้องกับคดี ซึ่งสามารถทำให้คินดะอิจิไขคดีได้ง่ายขึ้นหลายครั้ง
อาเคจิ เคนโก (明智 健悟)นายตำรวจหนุ่มแห่งญี่ปุ่น หัวหน้าของผู้หมวดเคนโมจิ เป็นคนนิ่ง ๆ หยิ่ง ๆ และสุขุมรอบคอบ อาเคจิเป็นไม้เบื่อไม้เมากับคินดะอิจิ เมื่อแรกที่ทั้งสองพบกันอาเคจิไม่ชอบใจที่คินดะอิจิมาวุ่นวายกับคดีฆาตกรรม แต่เมื่อคินดะอิจิช่วยเหลือในด้านการคลี่คลายคดีและจับตัวฆาตกรได้สำเร็จ ทำให้อาเคจิยอมรับในฝีมือของคินดะอิจิ
เคนโมจิ อิซามุ (剣持 勇)นายตำรวจลูกน้องของสารวัตรอาเคจิ เคนโมจิเป็นนายตำรวจที่มีฝีมือในด้านการต่อสู้และเป็นยูโดสายดำ พบกับคินดะอิจิครั้งแรกในการคลี่คลายคดีฆาตกรรมโรงละครโอเปร่า ตอนแรกหมวดเคนโมจิไม่ค่อยชอบขี้หน้าคินดะอิจิสักเท่าไหร่ และต่อมาเมื่อมีคดีเกิดขึ้น เคนโมจิมักจะขอความช่วยเหลือจากคินดะอิจิอยู่เสมอ
อิสึกิ โยสึเกะ (いつき 陽介)ชื่อจริงของเขาชื่อ คิมูระ ชินสุเกะ เป็นนักข่าวอิสระ พบกับคินดะอิจิครั้งแรกในคดีฆาตกรรมแคมป์เลือด เขาเป็นนักข่าวที่มีแหล่งข้อมูลกว้างขวาง มีความสามารถในการหาข่าวสูง หลายครั้งที่เขามีปัญหาหรือต้องการผู้ช่วยเหลือ มักจะมาหาคินดะอิจิเพื่อขอความช่วยเหลืออยู่เสมอๆ
ซากิ ริวตะ (佐木 竜太)หรือซากิเบอร์1 ตามที่คินดะอิจิเรียก ทึ่งในความเก่งของคินดะอิจิจากคดีฆาตกรรมโรงเรียนสยองขวัญ จึงต้องการติดตามคินดะอิจิในฐานะผู้ช่วย เขาจับพิรุธฆาตกรคนหนึ่งได้และถูกฆ่าตายในตอนคดีฆาตกรรมโรงแรมต่างชาติ ภายหลังเป็นวิญญาณตามตัวคินดะอิจิ คอยมาเตือนเรื่องร้ายให้
ซากิ ริวจิ (佐木 竜二)น้องของซากิ ริวตะ หรือซากิเบอร์ 2 เขามักจะติดตามคินดะอิจิเพื่อช่วยเหลือโดยการถ่ายกล้องวิดีโออยู่เสมอ ๆ เมื่อมีโอกาส เขาติดตามคินดะอิจิเพราะว่าพี่ชายที่ตายไปแล้วเข้าฝันมาขอร้องเพื่อสืบทอดเจตนารมณ์ของตน
ฮายามิ เรกะ (速水 玲香)ดารานักแสดงวัยรุ่นชื่อดังที่สุดคนหนึ่ง พบกับคินดะอิจิครั้งแรกในคดีฆาตกรรมปีศาจหิมะ เธอหลงใหลในตัวคินดะอิจิอย่างมากซึ่งสาเหตุมาจากที่คินดะอิจิเคยช่วยเหลือเธอจากการถูกใส่ความว่าเป็นฆาตกรในคดีครั้งนั้น บางทีเธอก็แอบทะเลาะกับมิยูกิเป็นครั้งคราวด้วย
คินดะอิจิ ฟุมิ (金田一 二三)เป็นลูกพี่ลูกน้องกับคินดะอิจิ นิสัยร่าเริง ปากอย่างใจอย่าง กะล่อน หน้าเงิน ชอบทะเลาะกับคินดะอิจิอยู่เสมอๆ แต่ลึก ๆ แล้วเธอเป็นคนดีมากและเป็นห่วงคินดะอิจิอยู่เหมือนกัน
ทาคาโต้ โยอิจิ (高遠 遙一)ปรากฏตัวครั้งแรกในตอน คดีฆาตกรรมรถด่วนมายากล (รถด่วนมรณะ) ซึ่งมีฉายาว่า นักมายากลจากนรก ทาคาโต้ได้ฆ่าคนในคณะมายากลเพื่อล้างแค้นให้กับแม่ที่เป็นเจ้าของคณะซึ่งได้ตายไปแล้วโดยใช้ หลังจากที่คินดะอิจิเผยตัวคนร้ายทาคาโต้ก็โดนจับ คนในคณะที่เหลือจึงจัดการแสดงขึ้นอีกครั้ง และในครั้งนั้นทาคาโต้ได้หนีออกมาจากคุกพร้อมกับทำกับดักในการแสดงมายากลเพื่อฆ่าคนในคณะที่เป็นคนฆ่าแม่ของทาคาโต้ หลังจากนั้นทาคาโต้ก็หลบหนีไปเป็นอาชญากรขึ้นบัญชีดำ ชอบมาปรากฏตัวให้คินดะอิจิเห็นบ่อย ๆ และได้คอยวางแผนให้กับคนที่สิ้นหวังกับชีวิตให้กลายเป็นฆาตกรเพื่อสร้างความท้าทายให้คินดะอิจิคอยไขคดีทุกครั้ง
ทาคาโต้กับคดีฆาตกรรมปริศนา (1 เล่ม) คินดะอิจิกับทริปปั่นป่วน (3 เล่ม) คินดะอิจิ 37 กับคดีฆาตกรรมปริศนา (ยังไม่รวมเล่ม)
ประเทศญี่ปุ่นออกอากาศทางช่อง สถานีโทรทัศน์นิปปอน เมื่อช่วงปี พ.ศ. 2540 - พ.ศ. 2543 ประเทศไทยออกอากาศทางช่อง ยูบีซี ฟิล์มเอเชีย เมื่อช่วงปี พ.ศ. 2546 - พ.ศ. 2547
ประเทศญี่ปุ่นออกอากาศทางช่อง สถานีโทรทัศน์นิปปอน ทุกวันเสาร์ เวลา 17.30-18.00 น. (ตามเวลาประเทศญี่ปุ่น) ตั้งแต่วันที่ 5 เมษายน 2557 - 26 มีนาคม 2559 (ซีซั่น 1-2) ประเทศไทยออกอากาศทางช่อง 9 เอ็มคอตเอชดี วันเสาร์ 10.00-10.30 และวันอาทิตย์ 9.30-10.00 น. ตั้งแต่วันที่ 25 กันยายน 2559 - 21 มกราคม 2560 (ซีซั่น 1) และวันเสาร์และวันอาทิตย์ เวลา 9.00-9.30 น. ตั้งแต่วันที่ 17 มิถุนายน 2561 (ซีซั่น 2)
คดีฆาตกรรมรำลึก โรงละครโอเปร่า คดีฆาตกรรมเรือสำราญผีสิง คดีฆาตกรรมบ้านพักภูเขาคอมพิวเตอร์ คดีฆาตกรรมเกาะลูกไฟวิญญาณ คดีฆาตกรรมตำนานเงือกเซี่ยงไฮ้ คดีฆาตกรรมเทศกาลสายฟ้า คดีสังหารหมู่ Deep Blue (ภาคต้น/ภาคจบ) คดีฆาตกรรมคฤหาสน์นอกรีต
คดีฆาตกรรมโรงพยาบาลมัจจุราช
คดีฆาตกรรมสวนสนุกโลกันตร์ คดีฆาตกรรมโรงแรมมังกรสีคราม
ฟุมิยะ ซาโต้ ผู้วาดภาพนั้นเป็นผู้หญิง เรื่องชุด "คินดะอิจิกับคดีฆาตกรรมปริศนา" เคยได้รับรางวัลการ์ตูนเด็กผู้ชายยอดเยี่ยม แรกเริ่มเดิมที เซย์มารุ อามางิ นั้น ทำหน้าที่อยู่เบื้องหลัง คิดทริกและพล็อตให้ โดย โยซาบุโร่ คานาริ จะนำพล็อตที่อามางิคิดได้มาขยายเป็นโครงเรื่อง จึงไม่มีชื่อของอามางิในเครดิต แต่ภายหลังชื่ออามางิเริ่มโผล่มาให้เห็นมาถึงปัจจุบัน อามางิรับหน้าที่ของโครงเรื่องทั้งหมดไปโดยปริยาย ปู่ของคินดะอิจิเป็นนักสืบดังชื่อ คินดะอิจิ โคสุเกะ จากนิยายชุด คินดะอิจิยอดนักสืบ ของ โยโคมิโซะ เซชิ ผู้เขียนการ์ตูนคินดะอิจิ ขอยืมตัวละครหลานชายโคสุเกะมาโดยไม่ได้รับอนุญาตจากทายาทของผู้เขียนแต่ก็ไม่มีการฟ้องร้อง เพราะเรื่องของรุ่นปู่เขียนมาเกิน 60 ปีแล้ว ถ้าไม่มีการเขียนการ์ตูนรุ่นหลานก็อาจจะไม่มีใครจดจำคินดะอิจิ โคสุเกะได้อีกเลย ในชุดไฟล์ (File) เล่ม2-3 ตอน "คดีฆาตกรรมหมู่บ้านอาถรรพณ์" นั้นได้รับอิทธิพลจากนิยายสืบสวนเรื่อง "จักรราศีฆาตกรรม" (สำนักพิมพ์นานมีบุ๊คส์) ของ โซจิ ชิมาดะ (ฉบับแปลภาษาอังกฤษชื่อ The Tokyo zodiac murders)
(in Japanese) (in Japanese) (manga) at Anime News Network's encyclopedia (anime) at Anime News Network's encyclopedia (film) at Anime News Network's encyclopedia
หมวดหมู่:อนิเมะทีวีซีรีส์ในปี พ.ศ. 2540 หมวดหมู่:ภาพยนตร์ญี่ปุ่น หมวดหมู่:โทเอแอนิเมชัน หมวดหมู่:คินดะอิจิกับคดีฆาตกรรมปริศนา หมวดหมู่:การ์ตูนญี่ปุ่นแนวโชเน็ง หมวดหมู่:การ์ตูนญี่ปุ่น